Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1105

a) Az 51bis.2 szabály figyelembevételével a megjelölt hivatal által alkalmazott nemzeti jogszabályok a 27. cikk alapján elõírhatják, hogy a bejelentõ nyújtsa be különösen a következõket: (i) a feltaláló személyazonosságára vonatkozó bármely iratot; (ii) a bejelentõ szabadalmi bejelentés benyújtására vagy szabadalom megszerzésére vonatkozó jogosultságával kapcsolatos bármely iratot; (iii) a bejelentõ valamely korábbi bejelentés elsõbbségének igénylésére vonatkozó jogosultsága igazolását tartalmazó iratot, ha a bejelentõ nem azonos azzal a bejelentõvel, aki a korábbi bejelentést benyújtotta, vagy a bejelentõ neve megváltozott a korábbi bejelentés benyújtása óta; (iv) ha a nemzetközi bejelentésben olyan államot jelölnek meg, amelynek nemzeti jogszabályai elõírják, hogy a nemzeti bejelentést a feltaláló nyújtsa be, a feltalálói minõségre vonatkozó esküt vagy nyilatkozatot tartalmazó bármely iratot; (v) a nem újdonságrontó nyilvánosságra hozatalra vagy az újdonság hiánya alóli kivételekre, mint például valamely visszaélésbõl származó, valamely kiállításon történõ, valamint meghatározott idõszak alatt a bejelentõ általi nyilvánosságra hozatalra vonatkozó bármely bizonyítékot.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes